Mulatság a Bartókban
Mrozek Mulatság címû darabját játssza ma 19 órától a Bárka Színház három színésze a szegedi Bartók Béla Mûvelõdési Központban az õszi kulturális fesztivál keretében.
Három legény elindul a bálba. Úgy hallották, mulatság lesz. Kiöltöznek: öltöny, új cipõ, lenyalt haj, virág. A bálterem zárva. Betörik, mert bentrõl hangokat hallanak. A terem üres. Most akkor lesz mulatság vagy nem lesz? És ha lesz, kitõl lesz? Másoktól? Maguktól? Mit kell tenni, hogy mulatság legyen? Hogy muzsika legyen. Hogy igazi legyen. Ez a kérdés. Egy életen át.
„A rendezõ, Bérczes László – akárcsak eddigi, jobbára úgyszintén kamarajellegû munkáiban – hajszálpontos szövegelemzõnek és a színészekkel tökéletesen összehangolt játékmesternek bizonyul. Irdatlan sok és véresen komoly aprómunkát gyaníthatunk a késztermék mögött.
Pár másodperces monodrámák, duettek, tercettek bomlanak ki összetett színházi nyelven, s csomózzák hozzá magukat a következõ röpke képhez" – írta Mrozek Mulatság címû darabjának Bárka színházi elõadásáról Tarján Tamás a Kritikában. A ma este a Bartók Béla Mûvelõdési Központban látható produkció szereplõi: Szikszai Rémusz (B Legény), Mucsi Zoltán (S Legény) és Scherer Péter (N Legény). A díszlet Sárkány Sándor, a jelmez Kárpáti Enikõ tervei alapján készült.